cyanic-selkie/wikianc huggingface dataset:
உயிரே உயிரே
தயாரிப்பு
விக்ரம் குமாரின் 2012 ஆண்டைய தெலுங்கு படமான இஷ்க் வெற்றியைத் தொடர்ந்து, பிரபல நடிகை ஜெயபிரதா இந்தப் படத்தின் தமிழ் மறு ஆக்க உரிமையைப் பெற்றார். 2012 சூனில் தனது மகன் சித்து இப்படத்தில் முன்னணி பாத்திரத்தில் நடிப்பார் என அறிவித்தார். இதற்கு முன்பு ஏ. ராஜசேகர் விசால் நடித்த இருமொழி படமான சத்தியம் என்ற படத்தை இயக்கினார். 2001 ஆம் ஆண்டில் கிளாஸ்மேட் என்ற பெயரிடப்பட்ட ஒரு இருமொழி படத்தில் சித்துவை கதாநாயகனாக அறிமுகம் செய்ய ஜெயப்பிரதா முயற்சித்தார். ஆனால் அந்த திரைப்படம் எடுக்கப்படவில்லை. பின்னர் தெலுங்கு படமான தப்பாணா (2004) என்ற படத்தில் பிரபுதேவாவுடன் இணைந்து சித்துவை முதன்மை பாத்திரத்தில் நடிக்கவைத்து  அறிமுகப்படுத்தினார். உயிரை உயிரே படத்தில் முதன்மைப் பாத்திரத்தில் நடிக்க முதலில் நித்யா மேனன் அணுகப்பட்டார் ஆனால்  பின்னர் ஹன்சிகா மோட்வானி ஒப்பந்தம் செய்யப்பட்டார்.
2013 ஆம் ஆண்டு திசம்பர் மாதம் கோவாவில் மூன்று நாள் கால அட்டவணையில் ஹன்சிகா இடம் பெற்ற பாடல் காட்சிகளைப் படமாக்கியதுடன் படப்பிடிப்பு முடிவடைந்தது. 2014 ஆம் ஆண்டு சனவரி 14 தைப்பொங்கலன்று படத்தின் முதல் சுவரொட்டி வெளியானது.
சோவியத் குழுவுள்ள நிலா நிகழ்ச்சிநிரல்கள்
சோவியத் குழுவுள்ள நிலா நிகழ்ச்சிநிரல்கள் (Soviet crewed lunar programs) என்பது அமெரிக்க அப்பல்லோ திட்டத்துடன் போட்டியிட்டு  நிலாவில் மனிதர்களை தரையிறக்க சோவியத் யூனியன் பின்பற்றிய தொடர்ச்சியான திட்டங்களாகும். சோவியத் அரசாங்கம் அத்தகைய போட்டியில் பங்கேற்க மறுத்தது, ஆனால் 1960 களில் இரண்டு திட்டங்களை கமுக்கமாகப் பின்பற்றியது. சோயுஸ் 7 கே - எல் 1 (புரோட்டான் - கே ராக்கெட் மூலம் தொடங்கப்பட்ட சோண்ட் விண்கலம்) மற்றும் சோயுஸ் 8 கே - லோக் மற்றும் எல் கே விண்கலத்தைப் பயன்படுத்தி நிலாத் தரையிறக்கம் N1 ராக்கெட் மூலம் ஏவப்பட்டது. 1968 டிசம்பர் 24 - 25 அன்று முதல் குழு நிலா வட்டணையின் இரட்டை அமெரிக்க வெற்றிகளைத் தொடர்ந்து (அபோலோ 8) மற்றும் ஜூலை 20,1969 அன்று முதல் நிலவு தரையிறக்கம் (அபோலோ 11), தொடர்ச்சியான பேரழிவு N1 தோல்விகளால் இரண்டு சோவியத் திட்டங்களும் இறுதியில் முடிவுக்கு கொண்டு வரப்பட்டன. புரோட்டான் அடிப்படையிலான சோண்ட் திட்டம் 1970 இல் நீக்கம் செய்யப்பட்டது. N1 - L3 திட்டம் 1974 இல் நடைமுறையில் நிறுத்தப்பட்டது. இது 1976 இல் அதிகாரப்பூர்வமாக நீக்கம் செய்யப்பட்டது. சோவியத் விண்வெளி வீரர்கள் ஒருபோதும் நிலாவைச் சுற்றி வரவோ அல்லது தரையிறங்கவோ இல்லை. இரண்டு சோவியத் திட்டங்களின் விவரங்களும் 1990 வரை கமுக்கமாகவே வைக்கப்பட்டிருந்தன, பின்னர் சோவியத் அரசு அவற்றைத் திறந்த அணுகுமுறைக்(கிளாஸ்னோஸ்த்) கொள்கையின் கீழ் வெளியிட இசைந்தது.
வெளி இணைப்புகள்
பகுப்பு:நிலாவுக்கான பயணத் திட்டங்கள் பகுப்பு:சோவியத் நிலாத் திட்டம் பகுப்பு:விண்வெளி தொழில்நுட்பம் பகுப்பு:விண்வெளித் திட்டங்கள்
மார்சியா பாசல்
சுயசரிதை
பாசல் காபூல் நகரத்தில் ஒரு நடுத்தர வர்க்க தாராளவாத குடும்பத்தில் வளர்ந்தார். இவருடைய தந்தை ஒரு நீதிபதியாகவும், சகோதரிகள் வழக்கறிஞர்களாகவும் இருந்தனர். 1995 ஆம் ஆண்டில் பாசல் ஒரு நீதிபதியாகப் பதவியேற்றார். ஒரு வருடம் கழித்து தலிபான்கள் அனைத்து பெண் தொழில் வல்லுநர்களையும் தடைசெய்து பெண்கள் கல்வி கற்பதை தடை செய்தனர். அனைத்துப் பெண்களும் பர்தா அணிய வேண்டியது கண்டிப்பானதாக மாறியது. கோடையில் பர்தா அணிந்தபோது அது மிகவும் சூடாக இருந்ததாகவும் தான் மெதுவாக மூச்சுத் திணறல் போல் உணர்ந்ததாகவும் பின்னாளில் இவர் நினைவு கூர்ந்தார். அந்த சிறிய கண்ணி கூண்டிலிருந்து வெளியே பார்த்தபோது தான் ஒரு கூண்டு விலங்கு போல் உணர்ந்ததாகவும் இவர் குறிப்பிட்டார். கூண்டில் அடைக்கப்பட்ட விலங்குகளிடம் சுதந்திரத்தையும் கண்ணியத்தையும் பறிக்கின்றார்கள்." இதுதான் எனக்கும் மற்ற பெண்களுக்குமான பர்தா நிலை என்றும் இவர் குறிப்பிட்டார்.
தலிபான்கள் ஆட்சியில் இருந்தபோது, பெண்கள் கல்வி கற்பதற்கான சட்டங்களை மீறி, 1996 மற்றும் 2001 ஆம் ஆண்டுகளுக்கு இடையில் பாசல் தனது வீட்டில் பெண்களுக்கு  ஆங்கிலம் கற்பித்தார். எட்டு முதல் ஐம்பது வயதுக்குட்பட்ட பெண்கள் சுமார் 350 முதல் 400 மாணவர்கள் பாசலிடம் கல்வி கற்றனர். இவரது மாணவர்களில் சிலர் தாலிபான் ஆதரவாளர்களின் மனைவிகளாக இருந்தனர். கல்வி கற்பிக்கும் செய்தி தெரிந்தால் பாதுகாப்பு மற்றும் துணைத் தடுப்பு அமைச்சகம் இவரை சந்திக்க வரும் என்று அவர்கள் எச்சரித்தனர். தாலிபான் ஆட்சி அகற்றப்படுவதற்கு சற்று முன்பு, பாசல் தனது பாதுகாப்பிற்காக அகதியாக பாக்கித்தானுக்குச் தப்பிச் சென்றார்.
2002 ஆம் ஆண்டு இவர் ஆப்கான் பெண் நீதிபதிகள் சங்கத்தை  நிறுவினார். ஆப்கானித்தானில் சட்டத் துறையில் பணிபுரியும் பெண்களுக்கு ஆதரவளிக்கும் இவரது முயற்சிகள் 2005 ஆம் ஆண்டில் 1 பெண்ணாக இருந்த உறுப்பினர் எண்ணிக்கை 2013 ஆம் ஆண்டு பெண் பாதுகாப்பு வழக்கறிஞர்களின் எண்ணிக்கையை 150 பெண்களாக அதிகரித்தது. பாசெல் 2009 ஆம் ஆண்டு முதல் இவ்வமைப்பின் இயக்குநராக உள்ளார்.
2002 ஆம் ஆன்டில் பாசல் அமெரிக்கா சென்று, அப்போதைய ஜனாதிபதி ஜார்ஜ் டபிள்யூ புஷ், அமெரிக்க வெளியுறவு செயலாளர், கொலின் பவல் மற்றும் பிறரை சந்தித்து ஆப்கானித்தானுக்கு கூடுதல் உதவிகள் கேட்டார். வருகை தரும் நாட்டின் பழக்கவழக்கங்களை மதிக்கும்படி நடந்து கொண்டாலும் தலைமுடியை மறைக்க எப்போதும் ஒரு கதர் அணியாததற்காக கடுமையான விமர்சனங்களை எதிர்கொண்டார். இவர் பணிநீக்கம் செய்யப்பட்டாரா என்பது குறித்து சர்ச்சை எழுந்தது. ஆனால் பாசல் ஒரு சிறுவர் நீதி திட்டத்தை உருவாக்க உதவுவதற்காக யுனிசெப்பில் சேர கிளம்பினார் என்று பதிவு செய்யப்பட்டது.
தொடர்ந்து பெண்களின் சட்ட உரிமைகள் மற்றும் பெண்களின் உரிமைகளை நடைமுறைப்படுத்துவதற்கான நடவடிக்கைகளில் பாசல் தீவிரமாக இருந்தார். 2005 ஆம் ஆண்டில், சியார்ச்சு வாசிங்டன் பல்கலைக்கழகத்தில் பன்னாட்டு  சட்டத்தில் முதுகலைப் பட்டம் பெற்றார்.
புற இணைப்புகள்
மனித உரிமைகள் ஆணையம்
பகுப்பு:வாழும் நபர்கள் பகுப்பு:1968 பிறப்புகள் பகுப்பு:ஆப்கானித்தான் நபர்கள்
2018 சுலாவெசி நிலநடுக்கம்
சுலாவெசி நிலநடுக்கம் 2018 செப்டம்பர் 28 அன்று இடம்பெற்றது. இந்த ஆழக்குறைவான 7.5 அளவு நிலநடுக்கம் இந்தோனேசியாவின் சுலாவெசி தீவுகளின் முனகாசா மூவலந்தீவில் இடம்பெற்றது. இது மத்திய சுலாவெசி மாகாணத்தின் மலைப்பகுதிகளில் மையம் கொண்டிருந்தது. மாகாணத் தலைநகர் பாலுவில் இருந்து நிலநடுக்க மையம் 77 கிமீ தூரத்தில் அமைந்திருந்தது. நிலநடுக்கத்தின் தாக்கம் கிழக்கு கலிமந்தனில் சமாரிண்டா வரையும், மலேசியாவில் தாவாவ் வரையிலும் உணரப்பட்டது. இந்நிகழ்வுக்கு முன்னால், செப்டம்பர் 28 காலையில் 6.1 அளவு முன்னதிர்வுகள் இடம்பெற்றன. நிலநடுக்கத்தின் பின்னர் ஆழிப்பேரலை எச்சரிக்கை மாக்காசார் நீரிணைப் பகுதியில் விடுக்கப்பட்டது. ஆனாலும் ஒரு மணி நேரத்தின் பின்னர் அது திரும்பப்பெறப்பட்டது. ஆனாலும், பாலு நகரை ஆழிப்பேரலை தாக்கி வீடுகளையும் கட்டடங்களையும் தாக்கியதில் 1,763 பேர் வரையில் உயிரிழந்தனர், 2,549 பேர் காயமடைந்தனர். 5,000 பேரை காணவில்லை என அறிவிக்கப்பட்டுள்ளது. 1.5 முதல் 2.0 மீட்டர் வரை பேரலை நகரைத் தாக்கியதாக இந்தோனேசிய அரசு அறிவித்தது.
வெளி இணைப்புகள்
பகுப்பு:இந்தோனேசியாவில் நிலநடுக்கங்கள் பகுப்பு:2018 நிலநடுக்கங்கள் பகுப்பு:நிலநடுக்கங்கள்
வேடப்பன்
வேடப்பன் (Vedappan) என்பது 2009 ஆம் ஆண்டு வெளியான தமிழ் நாடகத் திரைப்படம் ஆகும். ஆனைவாரி ஏ. ஸ்ரீதர் இயக்கிய இப்படத்தில்  ஹேமந்த்குமார், புதுமுகம் அப்சரா மற்றும் புதுமுகம் நிகிதா ஆகியோர் முக்கிய வேடங்களில் நடித்துள்ளனர், வெண்ணிற ஆடை மூர்த்தி, பாலு ஆனந்த், மகாநதி சங்கர், கிரேன் மனோகர், சபிதா ஆனந்த் ஆகியோர் துணை வேடங்களில் நடித்துள்ளனர். இந்த படத்திற்கு நேசன் இசை அமைத்துள்ளார். படமானது 9 அக்டோபர் 2009 அன்று வெளியானது.
கதைச் சுருக்கம்
கிராமத்தில் வாழும் வேடப்பன் ஒரு திரைப்பட நடிகை மீது பெரும் அபிமானம் கொண்டவன். ஒரு சமயம் அந்த நடிகை குறித்து ஊரில் உள்ள ஒருவர் தவறாக பேசியதால் அவரைக் கொல்லத் துணிகின்றான். இதனால் ஊர் பஞ்சாயத்தால் அவன் தண்டிக்கப்படுகின்றான். இதன்பிறகு தன் அபிமான நடிகையையே கொல்ல அவளைத் தேடி வருகிறான். அவளை சந்திக்கிறான் பின்னர் என்ன நடந்தது என்பதே கதையின் பிறபகுதியாகும்.
தயாரிப்பு
பி. ஆர். கே. மூவிஸ் பதாகையின் கீழ் தயாரிக்கபட்ட வேடப்பன் படம் மூலமாக இயக்குநராக ஆனைவாரி ஏ. ஸ்ரீதர் அறிமுகமானார். வசூல் (2008) படத்தில் நடித்த ஹேமந்த்குமார் முதன்மை ஆண் கதாபாத்திரத்தில் நடிக்க தேர்வு செய்யப்பட்டார். பெங்களூரைச் சேர்ந்த புதுமுகம் அருந்ததி (அப்சரா என குறிப்பிடபட்டார்), புதுமுகம் நிகிதா ஆகியோர் முதன்மைப் பாத்திரங்களில் நடிக்க தேர்வு செய்யப்பட்டனர். மகாநதி சங்கர், வெண்ணிற ஆடை மூர்த்தி, பாலு ஆனந்த் ஆகியோர் குறிப்பிடத்தக்க பிற வேடங்களில் நடித்தனர். படத்திற்கு நேசன் இசையமைக்க, டி. மகிபாலன் ஒளிப்பதிவை மேற்கொள்ள, படத்தொகுப்பை எஸ். சதீஷ் மேற்கொண்டார். இப்படம் 30 நாட்களில் படமாக்கப்பட்டது.
இசை
இத்திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் நேசன் அமைத்தார். இந்த இசைப்பதிவில் இளைய கம்பன், அண்ணாமலை, சுந்திரன், ஆண்டனி குரூஸ், ஜெயங்கொண்டான் ஆகியோரால் எழுதப்பட்ட ஐந்து பாடல்கள் இருந்தன. இப்படத்தின் இசையானது 29 சூன் 2009 அன்று சென்னையில் வெளியிடப்பட்டது. இசை வெளியீட்டில் நடிகர் பிரசாந்த், சிவசக்தி பாண்டியன், வி. சி. குகநாதன், சுரேஷ் ஜோக்கிம் ஆகியோர் கலந்து கொண்டனர்.
குறிப்புகள்
பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
இந்தியப் பாலைவனப் பூனை
இந்திய பாலைவனப் பூனை அல்லது காட்டுப் பூனை (Indian desert cat) என்பது ஒரு சிறிய பூனை ஆகும். இது ஆப்பிரிக்கா, ஐரோப்பா, தென்மேற்கு மற்றும் மத்திய ஆசியாவில்  இந்தியா, மேற்கு சீனா, மங்கோலியா போன்ற இடங்களில் காணப்படுகிறது. இதன் அழகிய தோலுக்காக பெருமளவு வேட்டையாடப்படுகிறது. இதனால் இது தீவாய்ப்பு கவலை குறைந்த இனம் என்று, செம்பட்டியலில் 2002 ஆண்டு இடம் பெற்றது. இவை இந்தியாவில் இராஜஸ்தான், கட்ச், மத்திய இந்தியாவின் புதர் காடுகள் ஆகிய இடங்களில் வாழ்கிறது.
பண்புகள்
இது மற்ற பூனை இனங்களை ஒப்பிடும்போது சிறியது, உருவத்தில் வீட்டுப்பூனையைப் போன்று தோற்றமளிக்கும். ஆனால் வீட்டுப் பூனையை விட பெரியது. மங்கிய மஞ்சல் கலந்த உடலும், அதன்மீது கரும்புள்ளிகளும் காணப்படும். இதன் வால் நீளமானது வாலின் பின்பகுதியில் கருவளையங்களும், இரண்டு கிடையான கருப்பு பட்டைகளும் காணப்படும். ஆண் பூனைகள் உடல் நீளம் 43 -91 செமீ (17 - 36 அங்குலம்) ஆகும். பொதுவாக வால் 23 முதல் 40 செமீ (9.1 -15.7 அங்குலம்) நீளம் இருக்கும். 5 முதல் 8 கிலோ (11 18 பவுண்டு) எடையுடனும் இருக்கும். பெண் பூனைகள் ஆண் பூனைகளைவிட சிறியதாக இருக்கும். பெண் பூனைகள் உடல் நீளம் 40 முதல் 77 செ.மீ (16-30 அங்குலம்) வால் 18 முதல் 35 செமீ (7.1 -13.8 அங்குலம்) நீளம் கொண்டவை. எடை 3 முதல் 5 கிலோ எடையுள்ளவை.
மாநிலங்களவைத் தேர்தல்கள் 2022
மாநிலங்களவைத் தேர்தல்கள் 2022 என்பது இந்திய நாடாளுமன்றத்தின் மேலவையான மாநிலங்களவையிலிருந்து ஓய்வுபெறும் உறுப்பினர்களைத் தேர்ந்தெடுக்க, 2022ஆம் ஆண்டு முழுவதும் நடத்தப்பட உள்ளது.
ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்
குறிப்பு:
மேற்கோள்கள்
பகுப்பு:2022 இல் இந்தியா பகுப்பு:2022 தேர்தல்கள் பகுப்பு:2022 நிகழ்வுகள் பகுப்பு:நடப்பு நிகழ்வுகள் பகுப்பு:இந்தியத் தேர்தல்கள் பகுப்பு:மாநிலங்களவைத் தேர்தல்கள்
புதுப்பட்டி
புதுப்பட்டி (Pudupatti) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643652. இது மஞ்சநாயக்கனஅள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பென்னாகரத்தில் இருந்து 12.8 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 993, மொத்த மக்கள் தொகை 4,043 ஆகும். இதில் 2,120 ஆண்களும் 1,923 பெண்களும் அடங்குவர்.
மேற்கோள்
பகுப்பு:தருமபுரி மாவட்ட வட்டங்கள்
புதிய சகாப்தம்
மேற்கோள்கள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:விசு இயக்கிய தமிழ்த் திரைப்படங்கள்
தளிஹள்ளி தேடுகரக முத்துமாரியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மணிமுத்தாறு (தாமிரபரணியின் துணை ஆறு)
மணிமுத்தாறு தென்னிந்தியாவில் தமிழ்நாடு மாநிலத்தில், திருநெல்வேலி மாவட்டத்தில் மேற்கு தொடர்ச்சி மலையின் கிழக்குச் சாரலில் உருவாகிறது. இது தாமிரபரணி நதியின் முக்கிய துணை நதி ஆகும்.
சிங்கம்பட்டி ஜமீந்தாருக்கு முன்னாளில் சொந்தமாக இருந்ததும், தற்சமயம் அம்பாசமுத்திரம் வட்டத்தில் உள்ளதும் 1300 மீ உயரம் கொண்டதுமான ஒரு மலைச்சிகரத்தில் அடர்ந்த காட்டின் இடையே உருவாகி 9 கி.மீ மட்டுமே ஓடி கல்லிடைக்குறிச்சிக்கு அருகே தாமிரபரணி நதியைச் சென்றடைகிறது.
இந்நதி எப்பொழும் நீர் நிறைந்து இருப்பதால் தாமிரபரணிக்கு இது கணிசமான அளவு நீரைச் சேர்க்கிறது.
இந்நதி தாமிரபரணியுடன் சேருவதற்கு 3 கி.மீ முன்பு இதன் குறுக்கே அணைக்கட்டு 1957ல் கட்டப்பட்டது.
மேற்கோள்கள்
பகுப்பு:திருநெல்வேலி மாவட்ட ஆறுகள்
1470கள்
1470கள் என்றழைக்கப்படும் பத்தாண்டு காலம் 1470ஆம் ஆண்டு துவங்கி 1479-இல் முடிவடைந்தது.
மேற்கோள்கள்
*
நீதிமன்ற காவல், இந்தியா
நீதிமன்றக் காவல் அல்லது விளக்க மறியல், (Remand (detention)) ஒரு குற்ற வழக்கில் குற்றம் சாட்டப்பட்டவரால் காவல் துறையின் விசாரணை பாதிக்கப்படும் என காவல்துறை நீதிமன்றத்தில் போதிய ஆதாரத்துடன் எடுத்துரைத்தால், காவல் துறையின் விசாரணை முடியும் வரையோ அல்லது நீதிமன்றத்தில் வழக்கு துவங்கும் வரையோ அல்லது வழக்கு முடியும் வரையோ குற்றம் சாட்டப்பட்டவரை நீதிமன்றத்தின் ஆணையின் பேரில் சிறையில் அடைக்கலாம்.
வெளி இணைப்புகள்
பகுப்பு:குற்றவியல் சட்டம்
அலாஸ்கா வளைகுடா
அலாஸ்கா வளைகுடா (Gulf of Alaska) என்னும் கடல்பகுதியானது பசிபிக் பெருங்கடலின் வடக்கே அலாஸ்கா மாநிலத்தின் வளைவான தெற்குக் கரையை ஒட்டி அமைந்துள்ளது. இவ்வளைகுடா மேற்கில் அலாஸ்கா தீபகற்பம் மற்றும் கோடியாக்  தீவு முதல் கிழக்கில் அலெக்சாண்டர் ஆர்ச்சிபெலகோ வரைப் பரவியுள்ளது.
இவ்வளைகுடாவின் கடற்கரை நெடுகிலும் அடர்ந்த காடுகள், மலைகள் மற்றும் எண்ணற்ற பனிப்பாறைகளும் விரவிக் காணப்படுகின்றன. அலாஸ்காவின் மாபெரும் பனிப்பாறைகளான மலாசுபினா மற்றும் பேரிங்கு பனிப்பாறைகள் அலாஸ்கா வளைகுடாவின் கடற்கரை முழுதும் பரவியுள்ளன. இந்தக் கடற்கரையானது குக் இன்லெட் மற்றும் பிரின்சு வில்லியம் சவுண்டு ஆகிய இருபெரும் நீரிணைப்புகளால் ஆனதாகும். இது யாகுடாட்டு விரிகுடா மற்றும் கிராசு சவுண்டு ஆகியவற்றை உள்ளடக்கியதாகும். இங்கு அமைந்துள்ள லிட்டுயாவிரிகுடாவானது உலகின் மாபெரும் சுனாமி நிகழ்ந்த பகுதியாகும். மேலும் இது மீன்பிடி படகுகளுக்கான துறைமுகமாகவும் திகழ்கிறது.
சுற்றுச் சூழல் மண்டலம்
அலாஸ்கா வளைகுடாவானது கடல் பரந்த புலக் காட்சி உணரி (WiFS) தகவல்களின் அடிப்படையில் முதல்தர உயர் உற்பத்தி சூழல் மண்டலமாக கருதப்படுகிறது. அலாஸ்கா வளைகுடாவில் ஏராளமான ஆழ்கடல் பவளப் பாறைகள் காணப்படுகின்றன. குறிப்பாக இப்பகுதியில் காணப்படும் பவளப் பாறைகள் பிரைம்நோவா பசிபிகா என்றழைக்கப்படுகின்றன. பி.பசிபிகா என்னும் பவளப் பாறை வகையானது பொதுவாக கடலில் 150 மீ (490அடி) முதல் 900 மீ (3000அடி) வரையிலான ஆழத்தில் காணப்படக்கூடிய ஒன்றாகும்.
வானிலை
இந்த வளைகுடா மாபெரும் புயல் உற்பத்தி மையமாக விளங்குகிறது. அத்துடன் தெற்கு அலாஸ்காவின் மிகுந்த அளவிளான பனிப் பொழிவிற்கும், தெற்கு ஆர்டிக்கு வட்டத்தில் காணும் பனிச் செறிவிற்கும் இது காரணமாகிறது. பெரும்பாலான புயல்கள் தெற்கு நோக்கி நகர்ந்து பிரிட்டிசு கொலம்பியா, வாசிங்டன், ஓரிகான் மற்றும் தெற்கு கலிபோர்னியா வரை வீசுகின்றன.
எல்லைகள்
சர்வதேச கடலியல் அமைப்பு அலாஸ்கா வளைகுடாவின் எல்லைகளைப் பின்வருமாறு வரையறுக்கிறது:
அமெரிக்க ஐக்கிய நாட்டின் புவியியல் ஆய்வு மற்றும் பெயர் தகவல் அமைப்பின்படி, இவ்வளைகுடாவின் எல்லைகளாக வடக்கில் அலாஸ்கா கடற்கரையும், தெற்கில் கோடியாக்குத் தீவின் தென்முனை வழியாகச் செல்கின்ற கோடும், மேற்கில் டிக்ஸான் நுழைவாயிலும் எல்லைகளாக அமைந்துள்ளன.
வெளி இணைப்புகள்
பகுப்பு:அலாஸ்கா பகுப்பு:வளைகுடாக்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
எச். ஆர். கேசவ மூர்த்தி
'''எச். ஆர். கேசவ மூர்த்தி''' ( பிப்ரவரி 22, 1934 - டிசம்பர் 21, 2022) ஓர் இந்திய கமகா (கதை சொல்லி) விரிவுரையாளர் மற்றும் குரு ஆவார். 1998 இல் கர்நாடக அரசால் சாந்தலா நாட்டிய சிறீ விருதும், 2022 இல் இந்திய அரசால் கலைத் துறையில் பத்மசிறீ விருதும் இவருக்கு வழங்கப்பட்டது.
தனிப்பட்ட வாழ்க்கை
கேசவ மூர்த்தி பிப்ரவரி 22, 1934 அன்று வேதபிரம்ம ராமசுவாமி சாஸ்திரிக்கு கமகா கலைஞர்களின் குடும்பத்தில் பிறந்தார். ஹோசஹள்ளியில் வசித்து வந்தார். இவருக்கு திருமணமாகி 1 மகள் இருந்துள்ளார். இவர் திசம்பர் 21, 2022 அன்று ஹோசஹள்ளியில் உள்ள இவரது வீட்டில் காலமானார்.
தொழில்
கமகா துறையில் குறிப்பிடத்தக்க நிபுணரான மூர்த்தி, தனது தந்தையிடமும் பின்னர் வெங்கடேசய்யாவிடமும் பயிற்சி பெற்றார். கன்னட இதிகாசங்களான குமாரவியாச பாரதம் மற்றும் ஜைமினிஸ் பாரதத்தை விளம்பரப்படுத்தினார். இவரது இசையின் மாறுபாடு பின்னர் கேசவ மூர்த்தி கரானா என்று அறியப்பட்டது.
விருதுகள்
கேசவ மூர்த்திக்கு 1998 ஆம் ஆண்டு சாந்தலா நாட்டிய ஸ்ரீ விருது கர்நாடக அரசால் பாரம்பரிய நடனத்திற்கான பங்களிப்புக்காக வழங்கப்பட்டது. 2002 ஆம் ஆண்டில், அவருக்கு கர்நாடக அரசால் ராஜ்யோத்சவ பிரஷஸ்தி மற்றும் கர்நாடக ரத்னா விருது வழங்கப்பட்டது. 2022 ஆம் ஆண்டில் இந்திய அரசாங்கம் அவருக்கு நாட்டின் நான்காவது உயரிய சிவிலியன் விருதான பத்மஸ்ரீ விருதை வழங்கியது, கர்நாடகாவில் கலை வடிவில் கதைசொல்லும் காவ்ய வசனத்தைப் பாதுகாக்க, கலைத் துறையில் இவர் செய்த பங்களிப்புகளுக்காக  இந்த விருது வழங்கப்பட்டது.
சான்றுகள்
பகுப்பு:பரதநாட்டியக் கலைஞர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:சிவமொக்கா மாவட்ட நபர்கள் பகுப்பு:2022 இறப்புகள் பகுப்பு:1934 பிறப்புகள்
வட்டானம்
வட்டானம், தமிழ்நாடு மாநிலத்தின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் உள்ளது. வங்காள விரிகுடா கடற்கரையில் உள்ள வட்டானம் கிராமம், கிழக்கு கடற்கரை சாலையில் தொண்டிக்கும் - சுந்தரபாண்டியன்பட்டினத்திற்கும் இடையே அமைந்துள்ளது.
வங்காள விரிகுடா கடற்கரை கிராமமான வட்டானத்தின் அஞ்சல் சுட்டு எண் 623 409 ஆகும். இதனருகில் உள்ள அஞ்சலகம் தொண்டியில் உள்ளது. தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும்.
வட்டானம், இதன் வருவாய் வட்டத் தலைமையிடமான திருவாடானையிலிருந்து 12 கி.மீ. தொலைவிலும்; தொண்டிக்கு வடக்கே 10  கி.மீ. தொலைவிலும், சுந்தரபாண்டியன்பட்டினத்திற்கு தெற்கே 4 கி.மீ. தொலைவிலும், மாவட்டத் தலைமையிட நகரமான இராமநாதபுரத்திற்கு வடக்கே 67 கி.மீ. தொலைவிலும் உள்ளது. வட்டானம் திருவாடானை சட்டமன்றத் தொகுதிக்கும்,  இராமநாதபுரம் மக்களவைத் தொகுதிக்கும் உட்பட்டது.
அருகில் உள்ள கிராமங்கள் பாசிப்பட்டினம், தேளூர் (7 கி.மீ.), சுந்தரபாண்டியன்பட்டினம் (8 கி.மீ.), தொண்டி, திருவெற்றியூர், நம்புதாளை ஆகும். வட்டானத்திற்கு அருகமைந்த நகரங்கள் தேவக்கோட்டை காரைக்குடி, பேராவூரணி மற்றும் பரமக்குடி ஆகும்.
வட்டானத்திற்கு வடக்கில் ஆவுடையார்கோயில் ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம் உள்ளது. வட்டாணம் ஊராட்சியில் முக்கிய கிராமமான தாமோதரன் பட்டிணம் என்னும் கிராமம் கடல் தொழிலில் சிறந்து விளங்குகிறது. இக்கிராமத்தில் புகழ் பெற்ற தெய்வமாக ஸ்ரீ ஈச்சங்காட்டு காளி அம்மன் கோவில் அமைந்துள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, வட்டானம் கிராமத்தின் மொத்த மக்கள்தொகை 2,456 ஆகும். இக்கிராமத்தில் 556 வீடுகள் உள்ளது. இக்கிராமத்தின் மக்கள்தொகையில் ஒடுக்கப்பட்டோர் எண்ணிக்கை 403 (16.41%) ஆகவும்; பழங்குடிகளின் எண்ணிக்கை 145 ( 5.90%) ஆகவும் உள்ளது. எழுத்தறிவு 82.04% ஆக உள்ளது.
வெளி இணைப்புகள்
பகுப்பு:இராமநாதபுரம் மாவட்டத்திலுள்ள கிராமங்கள்
மேசான் மாகாணம்
மேசான் கவர்னரேட் அல்லது மேசான் மாகாணம் ( Maysan Governorate, ميسان, romanized: Maysān ) என்பது ஈராக்கின் ஒரு எல்லைப்புற மாகாணமாகும். இந்த மாகாணமானது ஈராக்கின் தென்கிழக்கில் ஈரான் எல்லையில் அமைந்துள்ளது. இதன் தலைநகராக அமரா நகரம் உள்ளது. 1976 க்கு முன்பு இது அமரா மாகாணம் என்று அழைக்கப்பட்டது.
இராமேசுவரம்
இராமேசுவரம் அல்லது இராமேஸ்வரம் (Rameshwaram), இந்தியாவின் தமிழ்நாடு மாநிலத்தில் இராமநாதபுரம் மாவட்டத்தில் உள்ள இராமேஸ்வரம் வட்டத்தின் நிர்வாகத் தலைமையிட நகரமும், நகராட்சியும் ஆகும்.
மேசான் மாகாணம்
இந்த மாகாணமானது ஈராக்கின் தென்கிழக்கு எல்லைப் பகுதியில் அமைந்துள்ளது. இந்த மாகாணத்தின் மேற்கில் வாசிட் மாகாணம் மற்றும் தி கார் மாகாணம் ஆகியவையும், தெற்கில் பாஸ்ரா மாகாணமும் உள்ளன. மாகாணத்தின் கிழக்குப் பக்கமாக சர்வதேச எல்லையான ஈரான் நாட்டின் எல்லைக் கோட்டுப் பகுதி உள்ளது.
இராமேசுவரம்
இது பாம்பன் தீவில் அமைந்துள்ள நகர் ஆகும். தீபகற்ப பகுதியுடன் பாம்பன் பாலம் இத்தீவை இணைக்கின்றது. இங்கிருந்து இலங்கையின் மன்னார் தீவு 50 கிமீ தொலைவில் உள்ளது. சென்னை மற்றும் மதுரையிலிருந்து வரும் தொடர்வண்டிகளுக்கான முனையமாக இராமேசுவரம் அமைந்துள்ளது. வாரணாசிக்கு இணையான புனித வழிபாட்டுத் தலமாக இராமேசுவரமும் இந்துக்களால் கருதப்படுகின்றது. இந்தியாவின் நான்கு திசைகளில் உள்ள "சார் தாம்" எனப்படும் நான்கு புனிதத் தலங்களில் இதுவும் ஒன்றாகும்.
மேசான் மாகாணம்
சொற்பிறப்பு
இந்த பிராந்தியத்தை பண்டைய கிரேக்கர்கள் ( இசுட்ராபோ )  மெசேன் Μεσσήνη என்று அழைத்தனர். சிரியாக் மொழியில் மேசஹான் என்றும், மத்திய பாரசீக மொழியில் மாசான் என்றும், பார்த்தியன் மொழியில் (𐭌𐭉𐭔𐭍 myšn) என்றும், ஆர்மேனிய மொழியில் மசூஹூன் என்றும்,  அரபு மொழியில் மேசான் ميسان  ) என்றும், ஹான் சீனர்களின் ஆவணங்களில்   T'iao-tche ( சாலடிய நாகரீக காலத்தை) என்று அழைக்கப்பட்டது.
இராமேசுவரம்
இந்து தொன்மவியலில் இராமர் இலங்கையிலிருந்து தனது மனைவி சீதையை மீட்க இங்கிருந்துதான் பாலம் அமைத்ததாக நம்பப்படுகின்றது. நகரின் மையத்திலுள்ள இராமேஸ்வரம் இராமநாதசுவாமி கோயில் சிவனுக்குரிய கோவிலாகும். இராமர் இங்கு சிவனை வழிபட்டதாக நம்பப்படுகின்றது. இக்கோவில் இந்து சமயத்தின் பிரிவுகளான சைவம், வைணவம் இரு சமயத்தினருக்கும் முதன்மையாக உள்ளது.
மேசான் மாகாணம்
வரலாறு
கிமு 324 இல் இந்த மாகாணத்தில் பேரரசர் அலெக்சாந்தரால் கிராக்ஸ் சராக்ஸ் ஸ்பாசினு என்ற நகரம் நிறுவப்பட்டது. இந்த நகரம் பின்னர் சரசீன் இராச்சியத்தின் தலைநகராக மாறியது. இப்போது இந்த நகரம் நாயசனின் என்ற பகுதியில் இடிபாடுகளாக உள்ளது.
இராமேசுவரம்
இலங்கையை அடைய மிக அண்மையான துறையாக இராமேசுவரம் உள்ளது. புவியியல் சான்றுகளின்படி ராமசேது பாலம் இருநாடுகளுக்கும் இடையே நிலவழி இணைப்பாக முற்காலத்தில் இருந்துள்ளது. எல்லை கடந்ததாக இந்திய மீனவர்கள் மீதான இலங்கை கடற்படையினரின் தாக்குதல், சேது சமுத்திரக் கால்வாய்த் திட்டம், கச்சத்தீவு மற்றும் இலங்கை ஏதிலிகள் தொடர்பான செய்திகளால் இராமேசுவரம் பரவலாக ஊடகங்களில் அறியப்படுகின்றது. இராமேசுவர நகராட்சி 1994இல் நிறுவப்பட்டது. நகரப்பகுதி  53 கிமீ2 பரப்பளவில் 44,856 மக்கள் தொகையுடன்  (2011 கணக்கெடுப்பு) அமைந்துள்ளது. சுற்றுலாவும் மீன்வளமும் முதன்மை பணிவாய்ப்புகளாக உள்ளன.
மேசான் மாகாணம்
வரலாறு
ஈரான்-ஈராக் போரின் போது இந்த எல்லைப்புற மாகாணம் பெரிதும் பாதிக்கப்பட்டது. மீண்டும் 1991 ஈராக் எழுச்சிக்குப் பின்னரும் அந்த நேரத்தில் இது ஒரு பெரிய போர்க்களமாக இருந்தது.
இராமேசுவரம்
வரலாறு
இராமேசுவரத்தின் வரலாறு இராமநாதசுவாமி கோவிலையும் இலங்கை செல்வதற்கான வாயிலாக இருந்ததையும் மையமாக கொண்டுள்ளது. சோழ மன்னர் இராசேந்திர சோழன் (பொ.ஊ. 1012–1040) ஆட்சியில் சிலகாலம் இராமேசுவரம் இருந்து வந்துள்ளது. பொ.ஊ. 1215–1624 காலப்பகுதியில் யாழ்ப்பாண அரசு கட்டுப்பாட்டில் இத்தீவு இருந்தது; யாழ்ப்பாண அரசர் சேதுகாவலன் என அழைக்கப்பட்டார். இந்து சமய மன்னர்களான அவர்களது ஆட்சியில் கோவிலை வளப்படுத்தினர். அவர்களது காசுகளிலும் இலச்சினைகளிலும் சேது என்ற அடையாளம் பயன்படுத்தப்பட்டு வந்தது.
பதினான்காம் நூற்றாண்டில் தில்லி சுல்தான் அலாவுதீன் கில்சியின் படைத்தளபதி மாலிக் கபூர் பாண்டியர்களின் எதிர்ப்பை முறியடித்து இங்கு வந்தடைந்தார். இசுலாத்தின் வெற்றியை நினைவுகூறுமுகமாக அலியா அல்-தின் கல்ட்ஜி என்ற மசூதியை நிறுவினார். பதினைந்தாவது நூற்றாண்டின் முற்பகுதியில் தற்கால இராமநாதபுரம், கமுதி, இராமேசுவரம் பகுதிகள் பாண்டிய இராச்சியத்தின் கீழ் இருந்தன. பொ.ஊ. 1520 இல், விஜயநகரப் பேரரசு ஆட்சியின் கீழ் வந்தது. மதுரை நாயக்கர்களிடமிருந்து பிரிந்த சேதுபதிகள் இராமநாதபுரத்தை ஆளத் தொடங்கினர். இவர்கள் இராமநாதசுவாமி கோவிலின் மேம்பாட்டிற்கு பெரிதும் உதவினர். முக்கியமாக முத்துக் குமார ரகுநாத சேதுபதியும் முத்து ராமலிங்க சேதுபதியும் கோவிலின் கட்டிட வடிவமைப்பை மிகச்சிறப்பான கட்டிடக்கலையாக அமைத்தனர். 18வது நூற்றாண்டில் இப்பகுதி அடுத்தடுத்து பலமுறை சந்தா சாகிப் (1740–1754), ஆற்காடு நவாப், மருதநாயகம் (1725–1764) ஆகியோரால் கையகப்படுத்தப்பட்டது. பொ.ஊ. 1795யில் இராமேசுவரம் பிரித்தானிய கிழக்கிந்திய நிறுவனத்தின் நேரடிக் கட்டுப்பாட்டில் வந்தது. சென்னை மாகாணத்துடன் இணைக்கப்பட்டது. 1947க்குப் பிறகு சுதந்திர இந்தியாவின் பகுதியாயிற்று.
மேசான் மாகாணம்
மாகாண அரசு
தற்போதைய ஆளுநர் முக்தாதா அல் சதரின் ஆதரவாளரான அலி தவாய் லாசெம் என்பவர் ஆவார். இவர், 2013 நிலவரப்படி, ஈராக்கில் சாட்ரிஸ்ட் இயக்கத்தைச் சேர்ந்த ஒரே ஒரு மாகாண ஆளுநர் ஆவார். அவர் ஒரு சியா இசுலாமியர் என்றாலும், அவர் ஒரு குறுங்குழுவாதர் அல்லமல் அனைத்து இனத்தவரையும் அரவணைத்துச் செல்பவராக உள்ளார். அவர் தன்னைப்பற்றி குறிப்பிடும்போது  "நீங்கள் சுன்னி இசுலாமியராக அல்லது சியா இசுலாமியராக அல்லது கிறிஸ்தவ சமயத்தவராக இருந்தாலும் என்னிடம் அது ஒரு வித்தியாசத்தையும் ஏற்படுத்தாது. நான் யாரையும் வேறுபடுத்தி பார்ப்பதில்லை." என்றார் அவர். அவர் ஈராக்கின் மிகவும் பிரபலமான அரசியல்வாதி என்று அழைக்கப்படுகிறார். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (September 2019)">மேற்கோள் தேவை  ] 2013 ஆம் ஆண்டில், த நியூயார்க் டைம்ஸ் தாவாயின் நிர்வாகத்தைப் பாராட்டியது, "இங்கு சாலைகள் அமைக்கப்பட்டு வருகின்றன, புதிய கழிவுநீர் வடிகால் அமைப்புகள் நிறுவப்பட்டுள்ளன, இங்கு வாழ்பவர்கள் இப்போது பகுதாது நகரத்தை விட கூடுதலாக ஒரு நாளைக்கு 22 மணி நேரம் வரை மின்சார வசதி கொண்டவர்களாக உள்ளனர்" என்று குறிப்பிட்டது.
இராமேசுவரம்
சுற்றுலாப் பயணிகள் வருகை
thumb|ராமேஸ்வரம் தீவை மண்டபம் முகாமுடன் இணைக்கும் ரயில் பாலம் thumb|ராமேஸ்வரம், [[இராமநாதசுவாமி கோயில்]] right|thumb|[[இராமநாதசுவாமி கோயில்|இராமநாதசுவாமி கோயிலின் பிரசித்தி பெற்ற மூன்றாம் பிரகாரம்]] இது வங்காள விரிகுடாக் கடலின் கரையில் அமைந்துள்ளது. இங்குள்ள இராமநாதசுவாமி கோயில் இந்து சமயத்தின் ஒரு முக்கிய புனித வழிபாட்டிடமாதலால் பெருமளவிலான சுற்றுலாப் பயணிகள் இங்கு வருகின்றனர். இங்கு பல தீர்த்தங்கள், பல கோவில்கள் அமைந்துள்ளன. புகழ் பெற்ற ஆலயங்களுள் இங்கு உள்ள ராமநாதசுவாமி ஆலயமும் ஒன்று. உலகில் மிக நீண்ட பிரகாரம் என்ற பெருமையை இந்த கோவிலுக்கு உண்டு. இந்தியாவின் முன்னாள் ஜனாதிபதி அப்துல்கலாம் இங்குதான் பிறந்தார்.
மேசான் மாகாணம்
மக்கள் வகைப்பாடு
மேசன் மாகாணமானது சியா இசுலாமிய அரேபியரை பெரும்பான்மையாக கொண்டதாக உள்ளது. மேலும் மாணி சமய மக்கள் சிறுபான்மை மக்களாக வாழ்கின்றனர். இந்த மாகாணமானது தெற்கின் பல பகுதிகளில் மெசொப்பொத்தேமியன் சதுப்பு நிலங்களைக் கொண்டுள்ளது. மேலும் பாரம்பரியமாக பல மார்ஷ் அரேபியர்களின் தாயகமாக இது உள்ளது.
இராமேசுவரம்
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 10,579 குடும்பங்களையும் கொண்ட இந்நகரத்தின் மக்கள்தொகை 44,856 ஆகும். அதில் 22,783 ஆண்களும், 22,073 பெண்களும் உள்ளனர். இந்நகரத்தின் எழுத்தறிவு 82.61% மற்றும் பாலின விகிதம் 1000 ஆண்களுக்கு, 969 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5022 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 10000 குழந்தைகள் வீதம் உள்ளனர். மக்கள்தொகையில் இந்துக்கள் 87.40%, இசுலாமியர்கள் 4.36%, கிறித்தவர்கள் 8.13% மற்றும் பிறர் 0.11% ஆகவுள்ளனர்.
மேற்கோள்கள்
* பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:தமிழ்நாட்டுச் சுற்றுலா மையங்கள் பகுப்பு:இந்து யாத்திரைத் தலங்கள் பகுப்பு:இந்து புனித நகரங்கள் பகுப்பு:இராமாயண நிகழிடங்கள் பகுப்பு:புண்ணிய தீர்த்தங்கள் பகுப்பு:பண்டைய இந்திய நகரங்கள் பகுப்பு:இந்து புனிதத் தலங்கள்
மேசான் மாகாணம்
மக்கள் வகைப்பாடு
2007 நிலவரப்படி, மாகாணத்தின் வேலையின்மை விகிதம் 17% ஆகும்.
குறிப்புகள்
பகுப்பு:ஈராக்கின் மாகாணங்கள் பகுப்பு:Coordinates on Wikidata பகுப்பு:அரபு மொழி வார்த்தைகளைக் கொண்ட கட்டுரைகள்
1630
1630 (MDCXXX) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
திரிபுவன விஜயதுங்கதேவி
திரிபுவன விசயதுங்கதேவி அல்லது திரிபுவனோத்துங்கதேவி செயவிஷ்ணுவர்த்தனி எனும் முடிக்குரிய பெயரைக் கொண்ட, டியா கிதர்யா என்பவள் மயபாகித்தின் மூன்றாவது சக்கரவர்த்தினியும் சாவக நாட்டு மகாராணியும் ஆவாள். 1328இலிருந்து 1350 வரை மஜபாகித்தை ஆண்டதுடன், அப்பேரரசின் விரிவுக்கும் பெரும் பங்காற்றினாள்.
வாழ்க்கை
மஜபாகித்தின் முதல் மன்னனான ராடென் விஜயனுக்கு காயத்திரி ராஜபத்தினியிடம் பிறந்த இவள், அப்பேரரசின் நான்காவது சக்கரவர்த்தியான ஹயாம் வுரூக்கின் தாயும் ஆவாள். ஹகுரிபன் சீமாட்டி ("Bhre Kahuripan") என்ற செல்லப்பெயரால் குறிப்பிடப்பட்ட இவள், மயபாகித்தையும் அதற்கு முந்திய சிங்கசாரி அரசையும் ஆண்ட இராயச வம்சத்தைச் சேர்ந்தவள்.
ஆட்சி
"நகரகிரேதாகமம்" எனும் சாவக நூலொன்றில், 1328இல், செயநகரன் கொல்லப்பட்ட பின், தன் தாய் காயத்திரியின் ஆணைக்கேற்ப, திரிபுவனா 1329இல் ஆட்சிக்கு வந்ததாககச் சொல்லப்படுகின்றது. 1350இல் தான் இறக்கும் வரை மயபாகித்தை ஆண்டிருக்கிறாள் திரிபுவனா. தன் மைத்துனன் ஆதித்தியவர்மனின் துணையுடன், அவள் போர்க்களத்துக்குப் படைநடத்திச் சென்றதையும், பெடுகு, பெயாங் முதலான அரசுகளை எதிர்த்து, மயபாகித் பேரரசை விரிவாக்கம் செய்ததையும், பாலியைத் தன் ஆட்சியின் கீழ் கொணர்ந்ததையும் நகரகிரேதாகமம் விவரிக்கின்றது.
உசாத்துணைகள்
பகுப்பு:மயாபாகித்து அரசர்கள்
காபோல்டு ஆணையம்
மலேசியா கூட்டமைப்பு என்பது அப்போதைய நிலையில் மலாயா, புரூணை, சிங்கப்பூர், வடக்கு போர்னியோ மற்றும் சரவாக் ஆகியவற்றை உள்ளடக்கியது.
1963-ஆம் ஆண்டு செப்டம்பர் 16-ஆம் தேதி மலேசியா உருவாவதற்கு முன்னர் மலேசிய அரசியலமைப்பு (Constitution of Malaysia) வரைவு தயாரிப்பிற்கும் இந்த ஆணையம் பொறுப்பு வகிக்க வேண்டும் என முன்மொழியப்பட்டது. இந்த ஆணையத்திற்கு இங்கிலாந்து வங்கியின் முன்னாள் ஆளுநர் காபோல்டு பிரபு தலைமை தாங்கினார்.
உறுப்பினர்கள்
ஆணையத்தின் உறுப்பினர்கள்:
அறிக்கை
காபோல்டு ஆணையம் அதன் கண்டறிதல்கள், அறிக்கைகள் மற்றும் பரிந்துரைகளை 1962 ஆகத்து 1-ஆம் தேதி வெளியிட்டது. மலேசியாவின் உருவாக்கம் செயல்படுத்தப்பட வேண்டும் என்று அந்த ஆணையம் முடிவு செய்தது.
எவ்வாறு ஆயினும், அனைத்துக் கட்சிகளும் சம பங்காளிகளாகக் கூட்டமைப்பிற்குள் இணைய வேண்டும் என்றும் காபோல்டு பிரபு வலியுறுத்தினார். காபோல்டு பிரபு 21 ஜூன் 1962-இல் ஐக்கிய இராச்சியத்தின் பிரதமர் அரோல்டு மேக்மில்லனுக்கு (British Prime Minister Harold Macmillan) தனிப்பட்ட முறையில் கடிதம் எழுதி இருந்தார்:
"சிங்கப்பூரும் சேரும் என்ற அனுமானத்தில் நான் மலேசியா உருவாக்கத்தை ஆதரித்தேன் ... சிங்கப்பூர் வெளியேறினால் ... மலாயா மற்றும் போர்னியோ பிராந்தியங்களுக்கு இடையிலான ஒரு கூட்டமைப்பில் ... சிங்கப்பூர் இல்லாவிட்டால் ... ஈர்ப்பு இருக்காது."
காபோல்டு ஆணைய அறிக்கை சுருக்கம்
"ஒவ்வொரு பிரதேசத்தின் மக்கள்தொகையில் மூன்றில் ஒரு பகுதியினர், விதிமுறைகள் மற்றும் நிபந்தனைகள் குறித்து அதிக அக்கறை கொள்ளாமல், முன்கூட்டியே உணர்ந்து கொள்வதைத் தவிர்த்து; மலேசியா உருவாக்கப் படுவதை வலுவாக ஆதரிக்கின்றனர்.
மூன்றில் இரண்டாவது பகுதியினர், மலேசியா அமைப்புத் திட்டத்திற்குச் சாதகமாக உள்ளனர். இருப்பினும் பல்வேறு அளவிற்கு வலியுறுத்தல்கள்; எதிர்பார்ப்புகள்; பாதுகாப்புகளைக் கோருகின்றனர்.
மீதமுள்ள மூன்றாவது பகுதியினர், மலேசியா உருவாக்கப்படுவதற்கு முன்பு சுதந்திரத்தை வலியுறுத்துகிறார்கள். பிரித்தானிய ஆட்சி இன்னும் சில ஆண்டுகளுக்கு தொடர வேண்டும் என்றும் வலுவாக விரும்புகின்றார்கள். அவர்கள் முன்வைத்துள்ள நிபந்தனைகள் கணிசமாக நிறைவேற்றப்பட வேண்டும்."
- காபோல்டு பிரபு
வெளி இணைப்புகள்
பகுப்பு:மலேசியாவில் சட்டம் பகுப்பு:மலேசியாவில் அரசியல் பகுப்பு:மலேசிய அரசியல் வரலாறு‎ பகுப்பு:பிரித்தானிய போர்னியோ பகுப்பு:மலேசிய வரலாறு பகுப்பு:சரவாக் பகுப்பு:சபா பகுப்பு:சிங்கப்பூர் பகுப்பு:புரூணை
அபராஜித சாரங்கி
அபராஜிதா சாரங்கி(Aparajita Sarangi) (மிஸ்ரா; 8 அக்டோபர் 1969 ) பாரதீய ஜனதாவைச் சேர்ந்த ஒரு இந்திய அரசியல்வாதி மற்றும் புவனேஸ்வரில் இருந்து தற்போதுள்ள நாடாளுமன்ற உறுப்பினர். 1994 ஆம் ஆண்டின் முன்னாள் ஒடிசா கேடர் இந்திய நிர்வாக சேவை (ஐ.ஏ.எஸ்) அதிகாரி, சாரங்கி தனது வேலையை விட்டுவிட்டு, 2019 இந்திய பொதுத் தேர்தலில் போட்டியிட 2018 நவம்பர் 27 இல் பாஜக-வில் சேர்ந்தார். பிஜு ஜனதா தளத்தின் அருப் பட்நாயக்கிற்கு எதிராக அவர் கலமிறக்கப்பட்டார்.
2012 ஆம் ஆண்டில் சக்தி சம்மனுடன் சாரங்கிக்கு விருது வழங்கப்பட்டது. அவர் கடைசியாக ஊரக வளர்ச்சி அமைச்சில் இணைச்செயலாளராக பணியாற்றியவர், புவனேஸ்வர் நகராட்சி ஆணையர் மற்றும் மாநில வெகுஜன கல்வித் துறையின் செயலாளராகவும் பணியாற்றியுள்ளார். அவரது கணவர் சந்தோஷ் சாரங்கியும் அதே தொகுதியின் மாவட்ட ஆட்சியர்.
ஆரம்பகால வாழ்க்கை மற்றும் கல்வி
அக்டோபர் 8, 1969 அன்று பீகார் மாநிலத்தின் முசாபர்பூர் மாவட்டத்தில் அஜித் மிஸ்ரா மற்றும் குசும் மிஸ்ரா தம்பதியினருக்கு அபராஜிதா பிறந்தார். அவரது தந்தை அஜித் ஆங்கிலப் பேராசிரியராக இருந்தார்.
முதல் முயற்சியில் 1994 இல் சிவில் சர்வீசஸ் தேர்வை முடித்தார். பின்னர் அவர் உத்தரகண்ட் மாநிலத்தின் முசோரி, லால் பகதூர் சாஸ்திரி அகாடமி ஆஃப் அட்மினிஸ்ட்ரேஷனில் பயிற்சி பெற்றார். <sup class="noprint Inline-Template Template-Fact" style="white-space:nowrap;" data-ve-ignore="true">[ <span title="This claim needs references to reliable sources. (October 2020)">மேற்கோள் தேவை  ]
சிவில் சேவை
அபராஜிதா 1994 ஆம் ஆண்டு ஒடிசா கேடரில் இருந்து இந்திய நிர்வாக சேவையில் சேர்ந்தார். <sup class="noprint Inline-Template Template-Fact" style="white-space:nowrap;" data-ve-ignore="true">[ <span title="This claim needs references to reliable sources. (October 2020)">மேற்கோள் தேவை  ] 1996 இல் அவர் மூன்று துணைப்பிரிவுகளின் துணை கலெக்டராகவும் கூடுதல் மாவட்ட நீதவான் ஆகவும் பணியாற்றினார். 1998 முதல் 2006 வரை அவர் கோர்தா, நுவாபாடா, கோராபுட் மற்றும் பார்கர் மாவட்ட கலெக்டர் மற்றும் மாவட்ட நீதவான் பணியாற்றினார். 2006 முதல் 2009 வரை அவர் புவனேஸ்வர் நகராட்சி ஆணையராக பணியாற்றினார். 2009 ஆம் ஆண்டில் ஒடிசா அரசாங்கத்தில் பள்ளி கல்வி, பஞ்சாயத்து ராஜ் மற்றும் ஜவுளி போன்ற பல்வேறு துறைகளில் செயலாளராக நியமிக்கப்பட்டார். 2013 ஆம் ஆண்டில் அவர் இந்திய அரசாங்கத்தில் ஊரக வளர்ச்சி அமைச்சின் இணை செயலாளராக மத்திய அரசுக்கு சென்றார். அவர் தன்னார்வ ஓய்வு பெற்ற பின்னர் 2018 இல் அரசு ஊழியராக ஓய்வு பெற்றார்.
அரசியல்
பின்னர் அவர் நாடாளுமன்றக் குழுக்களின் உறுப்பினராக நியமிக்கப்பட்டார். அவர் பாரதிய ஜனதாவின் செய்தித் தொடர்பாளராகவும் நியமிக்கப்பட்டார்.
மேற்கோள்கள்
பகுப்பு:17வது மக்களவை உறுப்பினர்கள்
எம். எஸ். அனந்தபத்மநாப ராவ்
'''கமகா வித்வான் எம்.எஸ். அனந்தபத்மநாப ராவ்''' (6 செப்டம்பர் 1903 - 29 நவம்பர் 1987) ஒரு கன்னட கவிஞர், எழுத்தாளர் மற்றும் கதை சொல்லி ஆவார். இவர், குமாரவியாசர் முடிக்காமல் விட்டுச் சென்ற மகாபாரதத்தின் கன்னட மொழிபெயர்ப்பின் கடைசி எட்டு பர்வங்களைக் கொண்ட கர்னாட பாரத கதாமஞ்சரி என்ற மாபெரும் படைப்பை எழுதியவர் ஆவார்.
ஆரம்ப கால வாழ்க்கை
ராவ் செப்டம்பர் 6, 1903 இல் பிறந்தார். இவர் தனது கல்வியை மடிகேரியில் மூத்த விருது பெற்ற பஞ்ஜே மங்கேஷ் ராவின் வழிகாட்டுதல் மற்றும் பயிற்சியின் கீழ் தொடர்ந்தார்.
குடும்பம்
ராவ் லட்சுமி தேவியை மணந்தார். இவர்களுக்கு 4 குழந்தைகள் இருந்தனர்.
தொழில்
அனந்தபத்மநாப ராவ் சுருக்கெழுத்து, புத்தகம் எழுதுதல் மற்றும் தட்டச்சு எழுதுதல் ஆகியவற்றை தனது சிறப்புப் பாடங்களாகத் தேர்ந்தெடுத்தார். பள்ளி படிப்பை முடித்ததும், அப்போதைய கூர்க் அரசாங்கத்தின் கீழ் மாநில கலால் துறையில் சேர்ந்தார். இவரது திறமைகளை அங்கீகரிக்கும் வகையில், 1930 ஆம் ஆண்டு கூர்க் அரசு அனந்தபத்மநாப ராவை சுருக்கெழுத்து பயிற்சி பெற வேலூருக்கு பணியமர்த்தியது. இவர் கன்னட சுருக்கெழுத்துக்களைக் கற்றுக் கொண்டார், பின்னர் கன்னட சுருக்கெழுத்தில் நிபுணத்துவம் பெற்ற முதல் நிருபராக காவல் துறையில் சேர்ந்தார்.
கன்னட குழு
பஞ்ஜே மங்கேஷ் ராவ் தனது சக ஆசிரியர்கள் மற்றும் சக ஆசிரியர்களான பி.எஸ். குஷாலப்பா, ஷெனாய் மாஸ்டர், ஜி ஸ்ரீனிவாஸ் மூர்த்தி மற்றும் சி.எம். ராமராவ் ஆகியோரின் ஆதரவுடன் கன்னட குழு ஒன்றைத்  தொடங்கினார். அனந்தபத்மநாப ராவ் மற்றும் அவரது நண்பர்கள் பி.கே.சுப்பா ராவ், ஜி.எஸ்.கேசவாச்சார்யா மற்றும் சில இளைஞர்கள் அதில் பணியாளர்களாக ஆனார்கள்.
கன்னட சாகித்ய சம்மேளனம்
1932 ஆம் ஆண்டில், கன்னட சாகித்ய பரிஷத் அதன் 18 வது ஆண்டு இலக்கிய மாநாட்டை ஏற்பாடு செய்தது. மாநாட்டின் தலைவராக பழம்பெரும் அறிஞரும் கவிஞருமான டி.வி.குண்டப்பா தேர்ந்தெடுக்கப்பட்டார். ஒட்லேமனே ஆத்மராம் சாஸ்திரி, ஷெனாய் மாஸ்டர், டி.எம்.சித்தலிங்கய்யா மற்றும் பலர் தலைமைக் குழுவில் அங்கம் வகித்தனர். இளைஞர் தொழிலாளர்களில் முதலாவதாக அனந்தபத்மநாப ராவ் இருந்தார். அனந்தபத்மநாப ராவ், டி.வி.ஜி.யின் கவனத்தையும் பாராட்டையும் ஈர்த்தார். இவர் கன்னட சாகித்ய பரிஷத்தின் வாழ்நாள் உறுப்பினராக ஆகுமாறுத் தூண்டினார். டி.வி.ஜி மாநாட்டின் எஞ்சிய நிதியை ஒப்படைத்தார் மற்றும் கூர்க்கில் கன்னட சங்கத்தை நிறுவ அனந்தபத்மநாப ராவுக்கு பரிந்துரைத்தார். இவ்வாறு 1932 ஆம் ஆண்டு டி.வி.ஜி.யின் ஆசியுடன் முதன் முதலாக குடகு கன்னட சங்கம் நிறுவப்பட்டு தொடங்கப்பட்டது. அனந்தபத்மநாப ராவ் சங்கத்தின் முதல் இயக்குநரானார், பின்னர், இவர் அதன் செயலாளராகவும் துணைத் தலைவராகவும் பணியாற்றினார்.
அனந்தபத்மநாப ராவ் கன்னட சாகித்ய பரிஷத்தின் செயற்குழு உறுப்பினராகவும் தேர்ந்தெடுக்கப்பட்டு, கூர்க் மாநிலத்தின் பிரதிநிதியானார். இவர் ஒவ்வொரு ஆண்டும் வசந்த சாகித்யோத்ஸவா (இலக்கியத்தின் வசந்த விழா) என்ற கருத்தை உருவாக்கினார். இந்த விழாவின் பெயரில், கன்னட இலக்கியத்தின் பல முக்கியஸ்தர்களான பி.எம்.ஸ்ரீ, டி.பி.கைலாசம், ஜி.பி.ராஜரத்தினம், ஆநாக்ரு, தாராசு, தா சு ஷ்யாமா ராவ், ஷம்பா ஜோஷி, தாரா பேந்திரே, குவெம்பு, சிவராம கரந்த், எம்.கோவிந்த பாய் மற்றும் பலர் கூர்க் மாநிலத்திற்கு வருகை தந்தனர். அனந்தபத்மநாப ராவ் மடிகேரி வேதாந்த சங்கத்தில் நவராத்திரி உற்சவம் மற்றும் ஸ்ரீமடஆஞ்சநேயா கோயில், ராமோத்ஸவ இலக்கிய விழா மற்றும் பல இலக்கிய நிகழ்ச்சிகளை ஏற்பாடு செய்வதிலும் தனது நேரத்தை முதலீடு செய்தார்.
கன்னட சங்கம் மற்றும் சங்கீத நாடக அகாடமி
இந்த நாட்களில் அனந்தபத்மநாப ராவ், மாஸ்தி வெங்கடேச ஐயங்காரை இலக்கிய நிகழ்ச்சிக்காக சோம்வார்பேட்டைக்கு அழைத்தார். கன்னட சங்கம் நிறுவப்பட்டால் மட்டுமே அந்த இடத்திற்கு செல்வேன் என்ற நிபந்தனையுடன் மாஸ்தி ஒப்புக்கொண்டார். அனந்தபத்மநாப ராவ், காபி தோட்டக்காரர் சந்திரப்பாவின் ஆதரவுடன், சோம்வார்பேட்டை கன்னட சங்கத்தை இரவோடு இரவாக நிறுவினார். முதல் செயலாளராக சக்கரதான மூர்த்தி பொறுப்பேற்றார். இறுதியில் மாஸ்தி வெங்கடேச அய்யங்காருக்கு சோம்வார்பேட்டையில் வரவேற்பு அளிக்கப்பட்டது. அனந்தபத்மநாபா பின்னர் சங்கீத நாடக அகாடமியின் கூர்க் பிரிவின் செயலாளராக நியமிக்கப்பட்டார்
கமகி (கதை சொல்லி)
1932ல் நடைபெற்ற கன்னட சாகித்ய சம்மேளனத்தில் (இலக்கிய மாநாடு) பல்வேறு தரப்பு மக்களும் கலந்து கொண்டனர். இந்நிகழ்ச்சியின் ஒரு பகுதியாக, கமக பகீரத கலாலே சம்பத்குமாராச்சார்யா தொடர்ந்து 3 நாட்கள் காவ்ய வசனம் அல்லது கமகா வசனம் நிகழ்த்தினார். இந்த நிகழ்ச்சியால் ஈர்க்கப்பட்ட அனந்தபத்மநாப ராவ் கமகா என்கிற கதை சொல்லுதல் கலையின் பக்கம் ஈர்க்கப்பட்டார். அதுவரை அனந்தபத்மநாப ராவ் ஹரிகதா கலைஞராக இருந்தார். ஹரிகதா ஆர்வலர்களுக்காக இவர் ஜடபாரத உபகாயானத்தையும் (ஒரு கவிதைத் துண்டு) இயற்றினார். கமகா ஒரு புதிய கலை வடிவமாக அவரது கவனத்தையும் ஆர்வத்தையும் ஈர்த்தது. பிற்காலத்தில் கமகா வித்வான் கிருஷ்ணகிரி கிருஷ்ணா ராவின் மாணவராக தன்னை சேர்த்துக் கொண்டு இந்தக் கலையில் தேர்ச்சி பெற்றார். 1942 ஆம் ஆண்டில், இவர் ஆர்வமுள்ள மாணவர்களுக்கு கமகா கற்பிக்கத் தொடங்கினார் மற்றும் கலை வடிவத்தின் வளர்ச்சிக்கும் உயிர்வாழ்விற்கும் பங்களித்தார். மேலும், இவர், இந்துஸ்தானி இசை ராகங்களில் தனி ஆர்வம் கொண்டிருந்தார்.
அனந்தபத்மநாப ராவை கமகியாகப் பாராட்டியவர்களில் கவிஞர் டி.ஆர்.பெந்த்ரேவும் ஒருவர். பந்த்ரேவின் 50வது பிறந்தநாளையொட்டி, காவ்யா வசனம் நடத்த அனந்தபத்மநாப ராவை வீட்டுக்கு வரவழைத்து உற்சாகப்படுத்தினார். ஒருமுறை ராஷ்டிரகவி குவேம்பு அவரிடம், “கிருஷ்ணகிரி கிருஷ்ணராவ் அவர்களின் ஆசி உங்களுக்கு உண்டு. நீங்கள் ஒரு பாடகர் அல்ல, ஆனால் நீங்கள் கூர்க்கின் குயில் (கோடகினா கோகிலே)" என்று பாராட்டினார். பின்னர், 1983 ஆம் ஆண்டு, கர்நாடக கமகா கலா பரிஷத் நடத்திய முதல் மாநில அளவிலான கமக சம்மேளனத்தின்  தலைவராக அனந்தபத்மநாப ராவ் ஆனார். மேலும், "கமக ரத்னகர" பட்டம் வழங்கி கௌரவிக்கப்பட்டார்.
இறப்பு
அனந்தபத்மநாப ராவ் நவம்பர் 29, 1987 இல் இறந்தார்.
சான்றுகள்
பகுப்பு:கன்னட எழுத்தாளர்கள் பகுப்பு:கன்னடக் கவிஞர்கள் பகுப்பு:1987 இறப்புகள் பகுப்பு:1903 பிறப்புகள்
காட்டுமன்னார்கோயில்
காட்டுமன்னார்கோயில் (Kattumannarkoil), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள காட்டுமன்னார்கோயில் வட்டம் மற்றும் காட்டுமன்னார்கோயில் ஊராட்சி ஒன்றியம் ஆகியவற்றின் நிர்வாகத் தலைமையிடமும், தேர்வுநிலை பேரூராட்சி ஆகும்.
அமைவிடம்
சிதம்பரம் - திருச்சி தேசிய நெடுஞ்சாலையில் அமைந்த காட்டுமன்னார்கோயில் பேரூராட்சியிலிருந்து கடலூர் 75 கிமீ; கிழக்கே சிதம்பரம் 25 கிமீ; வடக்கே பண்ருட்டி 100 கிமீ; மேற்கே ‌ஸ்ரீமுஷ்ணம் 25 கிமீ விருத்தாசலம் 45 கிமீ தொலைவில் உள்ளது.
பேரூராட்சியின் அமைப்பு
19.4 சகிமீ பரப்பும், 18 பேரூராட்சி மன்ற உறுப்பினர்களையும், 157 தெருக்களையும் கொண்ட  இப்பேரூராட்சி காட்டுமன்னார்கோயில் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி    6,664  வீடுகளும், 27,294 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 86% மற்றும்  பாலின விகிதம் 1,000 ஆண்களுக்கு, 985 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 6,589 மற்றும் 277  ஆகவுள்ளனர்.
வரலாறு
காட்டுமன்னார்கோயில் வைணவத் தலமாகும். வைணவப் பெரியார்களான நாதமுனிகளும், அவரது மூதாதையரான ஆளவந்தாரும் தோன்றிய தலமாகும். வைணவர்கள் இதனை வீரநாராயணபுரம் எனக்குறிப்பிடுவர். இது கல்வெட்டுக்களில் வீரநாராயண சதுர்வேதி மங்கலம் எனக் குறிக்கப்பட்டுள்ளது. வீராநாராயணன் என்ற விருதுப் பெயர் கொண்ட முதலாம் பராந்தகனால் இவ்வூர் அமைக்கப்பட்டது என்பர். இவ்வூர் சிதம்பரத்தில் இருந்து 26 கி.மீ. தூரத்தில், கங்கை கொண்டசோழபுரத்திலிருந்து 13 கி.மீ தூரத்திலும் அமைந்துள்ளது.
வீராணம் ஏரி
காட்டுமன்னார்கோயில் நகரத்திற்கு அருகில் சோழர்களால் உருவாக்க பட்ட வீராணம் ஏரி உள்ளது. காவிரியின் கொள்ளிடத்தில் உள்ள அணைக்கரை என்னும் கீழ்அணையிலிருந்து வடவாறு (வடவர் கால்வாய்) வழியாக இவ்வேரிக்கு நீர் வருகிறது. இதன் கொள்ளளவு 1445 மில்லியன் கன அடி.
அமரர் கல்கி எழுதிய பொன்னியின் செல்வன் என்ற புதினம் இவ்வேரியின் கரையிலிருந்து தொடங்குகிறது. அப்புதினத்தில் இவ்வேரியை வீரநாராயண ஏரி என குறிப்பிடப்பட்டிருக்கும்.
மேற்கோள்கள்
பகுப்பு:கடலூர் மாவட்டத்தில் உள்ள பேரூராட்சிகள்
கமல் நரேன் சிங்க்
கமல் நரேன் சிங் (Kamal Narain Singh)  இந்தியாவின் 22 ஆவது தலைமை நீதிபதி ஆவார். 1926 ஆம் ஆண்டு திசம்பர் மாதம் 13 ஆம் தேதியன்று இவர் பிறந்தார். சிர்சாவில் உள்ள எல்ஆர்எல்ஏ உயர்நிலைப் பள்ளியிலும் அலகாபாத்தில் உள்ள எவிங் கிறிசுட்டியன் கல்லூரியிலும் கல்வி பயின்றார். அலகாபாத் பல்கலைக்கழகத்தில் பட்டதாரி பட்டம் பெற்றார். 17 நாட்கள் என்ற குறுகிய காலமே இவர் தலைமை நீதிபதியாக இருந்தார்.
சட்ட வாழ்க்கை
ஒரு வழக்கறிஞராக, சிங் 1957 ஆம் ஆண்டு முதல் குடிமையியல், அரசியலமைப்பு மற்றும் வரிவிதிப்பு சட்டத்தை நடைமுறைப்படுத்தினார். இவரது முதல் நீதித்துறை நியமனம் 1970 ஆம் ஆண்டில் அலகாபாத் உயர் நீதிமன்றத்தின் கூடுதல் நீதிபதியாகவும், 1972 ஆம் ஆண்டில்  நிரந்தர நீதிபதியாகவும் இருந்தது. இவர் 1986 ஆம் ஆண்டில் உச்ச நீதிமன்றத்தில் சேர்ந்தார். 25 1991 ஆம் ஆண்டு நவம்பர் மாதம் 25 ஆம் தேதி முதல்  1991 ஆம் ஆண்டு திசம்பர் மாதம்  12 ஆம் தேதி வரை இந்தியாவின் தலைமை நீதிபதியாக பணியாற்றினார். அலகாபாத் பல்கலைகழக முன்னாள் மாணவர் சங்கத்தால் "பெருமைமிக்க கடந்தகால முன்னாள் மாணவர்" என்ற விருது இவருக்கு வழங்கப்பட்டது.
2022 ஆம் ஆண்டு செப்டம்பர் மாதம் 8 ஆம் தேதியன்று தன்னுடைய 95 ஆவது வயதில் இவர் காலமானார்.
புற இணைப்புகள்
பகுப்பு:இந்தியத் தலைமை நீதிபதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:2022 இறப்புகள் பகுப்பு:1926 பிறப்புகள்
சிப்ளூண் தொடருந்து நிலையம்
சிப்ளூண் தொடருந்து நிலையம், இந்திய இரயில்வேயின் நிர்வாகத்துக்கு உட்பட்ட தொடர்வண்டி நிலையம் ஆகும். இது மகாராஷ்டிராவின் ரத்னகிரி மாவட்டத்திலுள்ள சிப்ளூணில் உள்ளது.
இணைப்புகள்
பகுப்பு:ரத்னகிரி மாவட்டம் பகுப்பு:இந்தியத் தொடருந்து நிலையங்கள்
மைசம்மா
மைசம்மா ( தெலுங்கு : మైసమ్మ ), மைசை ( மராத்தி : मेसाई ) அல்லது மெஸ்கோ ( மராத்தி : मेस्को), தெலுங்கில் அம்மா அல்லது மராத்தியில் ஆய் ( தெலுங்கு : அம்மா மராத்தி : आई, "அம்மா") என்றும் அழைக்கப்படும் இந்த தேவதை ஒரு இந்து நாட்டுப்புற தெய்வமாகும். பெண் தெய்வமான இவர் முக்கியமாக தென்னிந்திய மாநிலங்களான தெலுங்கானா, கர்நாடகா மற்றும் மகாராஷ்டிராவின் கிராமப்புறங்களில் இந்த தாயுருவம் தெய்வமாக வழிபடப்படுகிறார். இந்த தெய்வமானது அவரை வணங்கும் மக்களின் கால்நடைகளைப் பாதுகாப்பாள் என்று நம்பப்படுகிறது. கால்நடைகளை வளர்க்கும் மாட்டுத் தொழுவங்களில், ஒரு குறிப்பிட்ட இடம் வெள்ளையடிக்கப்பட்டு, "குக்குமா" மற்றும் "மைசம்மா கூடு" என்று அழைக்கப்படும். அந்த இடங்களிலே தான் மக்கள் தங்கள் சடங்குகளை செய்வார்கள். வேறு பல இடங்களில் கட்டா-மைசம்மா நீர் தெய்வமாக வணங்கபடுகிறாள். ஒரு சிறிய கல் வடிவில் வடிவமைக்கப்பட்டு நீர் நிலைகளின் அருகில் நிர்மாணித்து வணங்குவார்கள். அதன்படி அந்த நீர்நிலை வற்றாமல் இருக்க இந்த பெண் தெய்வம் ஆசிர்வதிக்கும் என மக்கள் நம்புகிறார்கள்.
மேலும் அவளது அருளாசியால் நெற்கதிர்கள் தழைத்தோங்கும். பெரியம்மை மற்றும் சின்னம்மை போன்ற நோய்களைக் குணப்படுத்துவதில் இந்த அம்மா தெய்வங்களின் வழிபாடு முக்கியமாக தொடர்புடையது.
மைசம்மா தெய்வமானது எல்லம்மா, கட்டம்மா, போச்சம்மா ,கங்கம்மா, மெடலம்மா போன்ற பிற கிராம பெண் தெய்வங்களின் சகோதரியாகக் கருதப்படுகிறார். மேலும் பக்தர்களின் நோய்களை உடனுக்குடன் குணமாக்கும் சக்தி உள்ளவராகவும் கருதப்படுகிறார்.
தொப்பப்பட்டி மாரியம்மன் கோயில்
தொப்பப்பட்டி மாரியம்மன் கோயில் தமிழ்நாட்டில் நாமக்கல் மாவட்டம், தொப்பப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெரும் நீல மலைகள் பகுதி
பெரும் நீலமலைப் பகுதி (Greater Blue Mountains Area), ஆசுத்திரேலியாவின் நியூ சவுத் வேல்சில் உள்ள ஒரு உலக பாரம்பரியக் களம் ஆகும். 1,032,649 எக்டேர் பரப்பளவு கொண்ட இப்பகுதி 2000 ஆம் ஆண்டில் இடம்பெற்ற உலக பாரம்பரியக் குழுவின் 24 ஆவது அமர்வில் உலக பாரம்பரியப் பட்டியலில் சேர்த்துக்கொள்ளப்பட்டது.
விபரங்கள்
இப்பகுதி, உயிரினங்கள் நிரம்பிக் காணப்படும் கரடுமுரடான மேட்டுச் சமவெளிகளையும், செங்குத்தான மலை முகப்புக்களையும், ஆழமான, அணுகுவதற்குக் கடினமான பள்ளத்தாக்குகளையும், ஆறுகளையும், ஏரிகளையும் கொண்டது. இந்த இயற்கையான இடத்தில் காணப்படும் அரிய தாவரங்களும், விலங்குகளும், ஆசுத்திரேலியாவின் தொன்மை, உயிரினப் பல்வகைமை என்பன குறித்த சிறப்பை எடுத்துக்காட்டுகின்றன. இது ஆசுத்திரேலியாவின் தனித் தன்மை வாய்ந்த இயூகலிப்தசு தாவரங்களினதும், அது சார்ந்த தாவரங்கள், விலங்குகள் ஆகியவற்றினதும் கூர்ப்பின் கதையைக் கூறுகின்றது.
மேற்கோள்கள்
பகுப்பு:ஆத்திரேலியாவின் உலக பாரம்பரியக் களங்கள் பகுப்பு:நியூ சவுத் வேல்ஸ்
இந்தியாவில் ஆதி கிறித்தவம் மாநாடு
இந்தியாவில் சிறப்பாக தமிழ்நாட்டில் ஆதி கிறிஸ்தவச் சமயத்தின் தாக்கங்களைப் பற்றி ஆய்வதற்கென கூறப்பட்டு நடத்தப்பட்ட ஓரு கிறிஸ்தவ சமயச் சார்பு மாநாடு இந்தியாவில் ஆதி கிறித்தவம் மாநாடு ஆகும். இந்த மாநாடு ஆகஸ்ட் 13 - 16 வரை நியுயோர்க்கில் நடைபெற்றது. இதைச் சென்னை ஆசியவியல் நிறுவத்தின் அப்போதையத் தலைவர் யோன் சாமுவெல் முன்னின்று ஒருங்கிணைத்தார்.
இந்த மாநாட்டில் எந்தவித வரலாற்றுப் புறவயச் சான்றுகளும் இல்லாமல் மேம்போக்காகன மிசனரி நோக்கங்களுக்கான கருத்துவாக்கங்களைக் கட்டமைக்கும் வண்ணம் கட்டுரைகள் வாசிக்கப்பட்டதாக எழுத்தாளர் ஜெயமோகன் விமர்சித்துள்ளார்.
வரலாற்றுச் சான்றற்ற பிரச்சார எடுத்துக்காட்டுக்கள்
Christianity in the Tamilnadu during this phase of early history was a very potential force and its ethics and other theological codes find powerful expression even in secular Tamil Classics like Tirukkural and Naladiyar. Its impact is felt in the native worship and especially in the local religions like Saivism and Vaishnavism. It is obvious that India received a number of missionaries many of whom belonged to Asia and other parts of the world. The Yavanar, probably people from Greece and Rome, spread the message of Christianity in the length and breadth of Indian soil.
வெளி இணைப்புகள்
பகுப்பு:தமிழ் கிறித்தவர்கள்
4-வினைல்பீனால்
4-வினைல்பீனால் (4-Vinylphenol) என்பது C8H8O என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பீனாலிக் சேர்மமான இது மதுபான வகைகளில் காணப்படுகிறது. பிரெட்டனோமைசசு என்ற நுரைமம் வகை நொதி மூலம் 4-வினைல்பீனால் உற்பத்தி செய்யப்படுகிறது. அதிக அடர்த்தியை அடையும்போது 4-வினைல்பீனால் மதுவின் வாசனையை விரும்பத்தகாத மருந்து போன்ற அடர்நெடியுடையதாக மாற்றும். மதுவில் காணப்படும் அந்தோசயனிடின் போன்ற மற்ற மூலக்கூறுகளுடன் வினைபுரிந்து 4-வினைல்பீனால் புதிய வேதிப்பொருள்களை உருவாக்கும். வெண்மை நிற மதுவகைகளில் 4-வினைல்பீனால் லிட்டருக்கு 70-1150 மைக்ரோகிராம் என்ற அதிக அளவிலும் வினைல்குவாயாகால் லிட்டருக்கு 10-490 மைக்ரோகிராம் அளவிலும் காணப்படுகின்றன. சிவப்பு நிற மதுவகைகளில் தொடர்புடைய எத்தில் பீனால்களே காணப்படுகின்றன.
தயாரிப்பு மற்றும் வினைகள்
முன்னோடிச் சேர்மமான பாரா-குமாரிக் அமிலத்திலிருந்து 4-வினைல்பீனால் உற்பத்தி செய்யப்படுகிறது. பாரா-குமாரிக் அமிலத்தை பிரெட்டனோமைசசு நுரைமம் சின்னமேட்டு டிகார்பாக்சிலேசு நொதியின் உதவியால் 4-வினைல்பீனாலாக மாற்றுகிறது. வினைல் பீனால் ரிடக்டேசு என்ற நொதி 4-வினைல்பீனாலை மேலும் 4-எத்தில் பீனாலாக ஒடுக்குகிறது. குமாரிக் அமிலம் சில சமயங்களில் நுண்ணுயிரியல் ஊடகங்களில் சேர்க்கப்பட்டு வாசனை மூலம் பிரட்டனோமைசசின் இருப்பின் நேர்மறையான அடையாளத்தை செயல்படுத்துகிறது.
மேற்கோள்கள்
பகுப்பு:வினைல் சேர்மங்கள் பகுப்பு:இயற்கை பீனால்கள்
வனேடியம்(II) அயோடைடு
வனேடியம்(II) அயோடைடு (Vanadium(II) iodide) என்பது VI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கருப்பு நிறத்தில் மைக்காவை ஒத்த திண்மமாக இது காணப்படுகிறது. எண்முக வனேடியம்(II) மையங்கள் கொண்ட காட்மியம் அயோடைடு கட்டமைப்பை வனேடியம்(II) அயோடைடும் ஏற்கிறது. வனேடியம்(II) அயோடைடின் அறுநீரேற்று சேர்மமும் அறியப்படுகிறது. ஊதா நிற படிகங்களாக இது உருவாகிறது.
தயாரிப்பு
மும்மெத்தில்சிலில் அயோடைடுடன் வனேடியம்(III) குளோரைடு சேர்த்து ஒடுக்க வினைக்கு உட்படுத்தினால்  கரைக்கப்பட்ட வனேடியம்(II) அயோடைடுகளை தயாரிக்கலாம். இது நீரற்ற அம்மோனியாவுடன் வினைபுரிந்து எக்சா அமீன் அணைவுகளைக் கொடுக்கிறது.
மேற்கோள்கள்
பகுப்பு:வனேடியம் சேர்மங்கள் பகுப்பு:அயோடைடுகள்
சௌம்யா ராவ்
சௌமியா ராவ் (Sowmya Raoh) கன்னடம், தமிழ், இந்தி, தெலுங்கு ஆகிய மொழிகளில் பாடி வரும் இந்திய பின்னணி பாடகியாவார்.